ମଧୁରାଷ୍ଟକମ

ଅଧରଂ ମଧୁରଂ ଵଦନଂ ମଧୁରଂ
ନୟନଂ ମଧୁରଂ ହସିତଂ ମଧୁରମ |
ହୃଦୟଂ ମଧୁରଂ ଗମନଂ ମଧୁରଂ
ମଧୁରାଧିପତେରଖିଲଂ ମଧୁରମ || 1 ||

ଵଚନଂ ମଧୁରଂ ଚରିତଂ ମଧୁରଂ
ଵସନଂ ମଧୁରଂ ଵଲିତଂ ମଧୁରମ |
ଚଲିତଂ ମଧୁରଂ ଭ୍ରମିତଂ ମଧୁରଂ
ମଧୁରାଧିପତେରଖିଲଂ ମଧୁରମ || 2 ||

ଵେଣୁ-ର୍ମଧୁରୋ ରେଣୁ-ର୍ମଧୁରଃ
ପାଣି-ର୍ମଧୁରଃ ପାଦୌ ମଧୁରୌ |
ନୃତ୍ୟଂ ମଧୁରଂ ସଖ୍ୟଂ ମଧୁରଂ
ମଧୁରାଧିପତେରଖିଲଂ ମଧୁରମ || 3 ||

ଗୀତଂ ମଧୁରଂ ପୀତଂ ମଧୁରଂ
ଭୁକ୍ତଂ ମଧୁରଂ ସୁପ୍ତଂ ମଧୁରମ |
ରୂପଂ ମଧୁରଂ ତିଲକଂ ମଧୁରଂ
ମଧୁରାଧିପତେରଖିଲଂ ମଧୁରମ || 4 ||

କରଣଂ ମଧୁରଂ ତରଣଂ ମଧୁରଂ
ହରଣଂ ମଧୁରଂ ସ୍ମରଣଂ ମଧୁରମ |
ଵମିତଂ ମଧୁରଂ ଶମିତଂ ମଧୁରଂ
ମଧୁରାଧିପତେରଖିଲଂ ମଧୁରମ || 5 ||

ଗୁଞ୍ଜା ମଧୁରା ମାଲା ମଧୁରା
ୟମୁନା ମଧୁରା ଵୀଚୀ ମଧୁରା |
ସଲିଲଂ ମଧୁରଂ କମଲଂ ମଧୁରଂ
ମଧୁରାଧିପତେରଖିଲଂ ମଧୁରମ || 6 ||

ଗୋପୀ ମଧୁରା ଲୀଲା ମଧୁରା
ୟୁକ୍ତଂ ମଧୁରଂ ମୁକ୍ତଂ ମଧୁରମ |
ଦୃଷ୍ଟଂ ମଧୁରଂ ଶିଷ୍ଟଂ ମଧୁରଂ
ମଧୁରାଧିପତେରଖିଲଂ ମଧୁରମ || 7 ||

ଗୋପା ମଧୁରା ଗାଵୋ ମଧୁରା
ୟଷ୍ଟି ର୍ମଧୁରା ସୃଷ୍ଟି ର୍ମଧୁରା |
ଦଲିତଂ ମଧୁରଂ ଫଲିତଂ ମଧୁରଂ
ମଧୁରାଧିପତେରଖିଲଂ ମଧୁରମ || 8 ||

|| ଇତି ଶ୍ରୀମଦ୍ଵଲ୍ଲଭାଚାର୍ୟଵିରଚିତଂ ମଧୁରାଷ୍ଟକଂ ସଂପୂର୍ଣମ ||

Web Url: http://www.vignanam.org/veda/madhurashtakam-oriya.html